অমিত শাহ ২০১৯ সালের ৩০ মে কেন্দ্রীয় সরকারের মন্ত্রী হিসেবে শপথ গ্রহণ করেন। তিনি ২০১৯ সালের ১ জুলাই স্বরাষ্ট্রমন্ত্রী হিসেবে দায়িত্ব গ্রহণ করেন। ২০১৯ সালের ৫ আগস্ট অমিত শাহ ভারতীয় সংবিধানের ৩৭০ নম্বর অনুচ্ছেদ বাতিল করতে রাজ্যসভায় এক প্রস্তাব পাস করেন। এর দরুন জম্মু ও কাশ্মীর বিশেষ মর্যাদা হারিয়ে ভারতের অন্যান্য প্রদেশের মত একটি প্রদেশ হিসেবে গণ্য করা হয় ও লাদাখকে জম্মু ও কাশ্মীর থেকে আলাদা করে একটি কেন্দ্রশাসিত অঞ্চলে পরিণত হয়।

২০১৯ সালের ১৯ নভেম্বর অমিত শাহ রাজ্যসভায় ঘোষণা করেন যে, গোটা ভারতে জাতীয় নাগরিক পঞ্জী কার্যকর করা হবে।

২০১৯ সালের ডিসেম্বর মাসে তিনি ভারতীয় আইনসভায় নাগরিকত্ব সংশোধন আইন পেশ করেন, যা পরবর্তীতে আইনে পরিণত হয়। এতে ২০১৫ সালের পূর্বে মুসলিম সংখ্যাগরিষ্ঠ পাকিস্তান, বাংলাদেশ ও আফগানিস্তান থেকে ভারতে অবৈধভাবে আসা হিন্দু, খ্রিষ্টান, পার্সি, বৌদ্ধ ও জৈন শরণার্থীদের ভারতীয় নাগরিকত্ব প্রদানের কথা বলা হয়েছে। বিশ্লেষকগণ ও বিরোধী দলগুলো এই আইনটিকে মুসলমানদের প্রতি বৈষম্যমূলক বলে অভিহিত করে। কিন্তু, শাহ এই আইনটিকে মুসলমানদের প্রতি বৈষম্যমূলক বলে মনে করেন নি কেননা, এটি ভারতীয় মুসলমানদের নাগরিকত্ব হরণ করবে না। এই আইনের প্রতিবাদে ভারতজুড়ে ব্যাপক বিক্ষোভ অনুষ্ঠিত হয়।

জাতীয় রাজনীতিতে উত্থান
ব্যক্তিগত জীবন
পুলিশ এনকাউন্টার মামলা
স্বরাষ্ট্রমন্ত্রী